Lina Korsgren

Sesongen 2007/08

I desember 2007 kom hun på andreplass på sprinten i Vattenfall Cup, i klassen K19-20 år. Hun deltok i Junior-VM på ski 2008 i Malles, og kom der på 23.-plass på sprinten og 30.-plass på 5 km klassisk.
Korsgren vant det 21 km lange Mattila Ski Marathon i 2008. I ski-SM fikk hun bronse på 10 km skiathlon («dubbeljakt») i klassen K20, og hun kom på femteplass i 5 km klassisk.

Sesongen 2008/09

Hun gikk sitt første renn i Skandinavisk Cup på Lygna i desember 2008, der hun kom på ellevteplass i sprint. Hun fikk sin første pallplass i Skandinavisk Cup da hun kom på andreplass på sprinten i Ulricehamn i februar, og hun endte på 17.-plass med 136 poeng sammenlagt i Skandinavisk Cup 2008/09.
I ski-SM 2009 kom hun på 14.-plass på sprinten, 15.-plass på 10 km fri teknikk og 21.-plass på jaktstarten. Hun deltok også på Falun/Borlänges felles stafettlag som kom på femteplass på 3 &tumes; 5 km stafett.

Sesongen 2009/10

I ski-SM 2010 kom hun på tolvteplass på 10 km fristil og 13.-plass på 15 km skiathlon. På 30 km kom hun på ellevteplass. Hun deltok ved Tour de Ski 2010, og kom der på 16.-plass sammenlagt. Hun fikk 76 poeng i Skandinavisk Cup 2009/10, som ga 36.-plass sammenlagt.

Sesongen 2010/11

I slutten av januar 2011 deltok Korsgren i Vinteruniversiaden 2011 i Tyrkia. På 5 km klassisk kom hun på 19.-plass, og på 10 km jaktstart kom hun på 14.-plass. På sprinten måtte hun gå i B-finalen, der hun kom på andreplass, som plasserte henne på åttendeplass totalt.
I det svenske mesterskapet i 2011 kom hun på niendeplass på 15 km skiathlon og tolvteplass på 10 km klassisk. På 30 km kom hun på sjetteplass. I Skandinavisk Cup 2010/11 kom hun på 20.-plass med 119 poeng. Hennes beste plassering var en fjerdeplass på sprinten i Keuru.

Sesongen 2011/12

Av mindre løp vant hun Morapinglan (5 km) og Lilla SS Masstart (10 km) denne sesongen. i ski-SM kom hun på sjetteplass på 30 km, og hun kom på 18.-plass på sprinten.
Hun fikk til sammen 103 poeng i Skandinavisk Cup 2011/12, og endte med det på 27.-plass totalt. I Team Sportia Cup 2011-2012 (tilsvarende Norgescupen i langrenn) kom hun på åttendeplass med 232 poeng, der Sara Lindborg vant sammenlag.

Sesongen 2012/13

I Skandinavisk Cup 2012/13 kom hun på 47.-plass totalt, med 36 poeng.

Sesongen 2013/14

Skandinavisk Cup 2013/14 var hennes siste sesong av denne cupen, og hun endte på 37.-plass med 73 poeng. Hun debuterte i Ski Classics 2013/14 med Marcielonga i Italia, der hun kom på 14.-plass. Videre kom hun på 19.-plass på König Ludwig Lauf, og 12.-plass i Vasaloppet og Årefjällsloppet, og endte til slutt på 16.-plass med 231 poeng i Ski Classics denne sesongen. Hun kom på tredjeplass av fire løpere i ungdomsklassen; Inger Liv Bjerkreim Nilsen vant denne klassen.
I ski-SM kom hun på niendeplass i lagsprint, der hun gikk sammen med Moa Larsson, og hun kom på 26.-plass på tremila.

Sesongen 2014/15

Sommeren 2014 deltok hun i rulleskirennet Idre Fjäll Hill Climb, der hun vant den klassiske etappen, og kom på femteplass i skøyting.
I Bruksvallsloppet i november kom hun på femteplass i sprint, 16.-plass i fristil og 25.-plass i klassisk, og i februar vant hun Engelbrektsloppet og Kristinaloppet. Hun kom på 34.-plass i Intersport cup 2014–2015, med til sammen 53 poeng.
I Ski Classics 2014/15 kom hun på syvendeplass i La Sgambeda, Jizerská padesátka og Marcialonga, før hun kom på tredjeplass i König Ludwig Lauf og femteplass i Vasaloppet. Hun fikk til sammen 595 poeng, og endte på sjetteplass i Ski Classics denne sesongen.

Sesongen 2015/16

Hun vant det 42 km lange Vålådalen Classic Ski Marathon i desember 2015, og hun vant også det like lange Haldo Hanssons Minne. I april 2016 ble Nordenskiöldsloppet arrangert for første gang i moderne tid. Dette rennet var 200 km i 2016 på grunn av snømangel, og Korsgren vant dette rennet.
I Ski Classics 2015/16 vant hun prologen, og kom blant annet på andreplass i Jizerská padesátka og tredjeplass i Vasaloppet. Hun endte på syvendeplass med 770 poeng.

Sesongen 2016/17

Hun gikk til Team LeasePlan i 2016, som lagets første kvinnelige utøver. I Ski Classics 2016/17 har hun femteplass i Vasaloppet som beste enkeltresultat. Utenfor Ski Classics har hun vunnet Åre Swix Open og Haldo Hanssons Minne, som begge er 42 km.

Sesongen 2017/18

Korsgren vant Vasaloppet 2018, og kom på tredjeplass sammenlagt i Ski Classics.